Formula 1 -kausi 2021

Formula 1 -kausi 2021 oli Formula 1 -sarjan 72. maailmanmestaruuskausi.

Kaudella  käynnistynyt #WeRaceAsOne -kampanja koronaviruspandemian ja maailmanlaajuisen eriarvoisuuden torjumiseksi jatkui ja laajeni huomioimaan myös ihmisten monimuotoisuuden, kestävän kehityksen ja yhteisöllisyyden. Heinäkuussa 2021 Lewis Hamilton julkisti lisäohjelmansa kyseisiin tavoitteisiin ottamalla huomioon Ignite-projektillaan myös innostuksen moottoriurheiluun matemaattis-luonnontieteellisen ja teknisen opetuksen (STEM-opetuksen) välityksellä. Joulukuussa 2020 FIA ilmoitti tukevansa kaudesta 2021 lähtien kestävän kehityksen periaatteita toimittamalla biojätteestä kestävällä menetelmällä tuotettua polttoainetta moottoritoimittajille testaamista ja arviointia varten. Palkintoseremonioiden kuohujuoman toimittajaksi vaihtui Ferrari Trento, joka teki kolmivuotisen sopimuksen Formula 1 -sarjan kanssa. Mercedes ja Aston Martin tekivät kauden aikana yhteistyötä, kun turva- ja lääkintäautoina käytettiin heidän valmistamiaan urheiluautoja. 

Toukokuussa 2021 ilmoitettiin, että vuodesta 2021 lähtien Global Citizen -järjestö ja Formula 1 -sarja pyrkivät vähentämään kertakäyttöisten muovipullojen käyttöä ratatapahtumissaan. Elokuussa 2021 uutisoitiin, että F1-sarja ja sen virallinen yhteistyökumppani Crypto.com perustavat uuden Crypto.com Overtake Award -palkinnon kuljettajalle, joka tekee kauden aikana eniten ohituksia osakilpailuissa. Palkinnon voitti Aston Martinin Sebastian Vettel, joka keräsi kauden aikana 132 ohituspistettä.

Kilpailukalenteri 

Suunniteltu kilpailukalenteri kaudelle 2021 sisälsi ennätykselliset 23 osakilpailua. Uutena osakilpailuna kalenterissa oli Saudi-Arabian osakilpailu, joka ajettiin Jeddan katuradalla. Viime kauden alkuperäisessä kalenterissa ollutta Vietnamin osakilpailua ei ajettu tälläkään kaudella, vaan sen tilalla oli Portugalin Grand Prix. Vietnamin osakilpailun perumiseen vaikuttivat myös paikallisen poliittisen vaikuttajan sekä kisajärjestäjän korruptioepäilyt ja Vietnamin valtion kiinnostuksen kohteiden keskittyminen omiin kansallisiin hätätilanteisiinsa. Tammikuussa 2021 ilmoitettiin että Australian Grand Prix siirtyy ajettavaksi 19.–21. marraskuuta 2021 koronaviruspandemian vuoksi, jolloin Bahrainin Grand Prix oli kauden avausosakilpailu. Kiinan osakilpailu peruttiin alkuperäiseltä päivältä ja sen tilalla korvaavana osakilpailuna ajettiin Imolassa Emilia-Romagnan Grand Prix. Alkuperäisessä kalenterissa ollut Kanadan osakilpailu jouduttiin perumaan maan matkustusrajoitusten vuoksi ja osakilpailu oli tarkoitus korvata samana viikonloppuna ajettavalla Turkin osakilpailulla. Kuitenkin aluksi myös Turkin osakilpailu peruttiin, ja sen korvasi Steiermarkin osakilpailu, joka ajettiin samalla radalla kuin viikkoa myöhemmin kilpailtu Itävallan Grand Prix. Kesäkuussa 2021 uutisoitiin, että Singaporen Grand Prix peruttiin koronarajoitusten ja logistiikan kanssa muodostuneiden ongelmien vuoksi ja sen korvasi aiemmin peruttu Turkin Grand Prix. Heinäkuussa 2021 uutisoitiin, että Australian osakilpailu peruutettiin ja sen tilalle etsittiin korvaavaa osakilpailua. Elokuussa 2021 uutisoitiin, että Japanin osakilpailua ei ajeta kaudella 2021 maan hankalan koronavirustilanteen vuoksi (kilpailu peruuntui myös edellisellä kaudella). Syyskuussa 2021 vahvistettiin, että Qatarin Losail International Circuitilla ajetaan marraskuussa 2021 ensimmäistä kertaa F1-osakilpailu Qatarin Grand Prix -nimellä ja sopimus on monivuotinen.

Perutut osakilpailut

Tallit ja kuljettajat

Tallivaihdokset 
 Racing Point vaihtoi nimensä Aston Martiniksi.
 Renault vaihtoi nimensä Alpineksi.
 McLaren vaihtoi Renault’n moottoreista Mercedeksen moottoreihin.

Uudet kuljettajat 
 Nikita Mazepin debytoi Haasin kilpakuljettajana.
 Mick Schumacher debytoi Haasin kilpakuljettajana.
 Yuki Tsunoda debytoi AlphaTaurin kilpakuljettajana.

Paluun tehneet kuljettajat 
 Fernando Alonso teki paluun Alpinen kilpakuljettajana ajettuaan viimeksi McLarenilla kaudella 2018.

Kuljettajavaihdokset 
 Carlos Sainz siirtyi McLarenilta Ferrarille.
 Daniel Ricciardo siirtyi Renault’a McLarenille.
 Sebastian Vettel siirtyi Ferrarilta Aston Martinille.
 Sergio Pérez siirtyi Racing Pointilta Red Bullille.

Poistuneet kuljettajat 
 Haas-tallin kuljettajat Romain Grosjean ja Kevin Magnussen jättivät tallin kauden 2020 päätteeksi. Grosjean siirtyi IndyCar-sarjaan, ja Magnussen IMSA-urheiluautosarjaan.
 Daniil Kvjat ei saanut jatkosopimusta AlphaTaurille kaudelle 2021 ja siirtyi Alpinen varakuljettajaksi.
 Alexander Albon siirtyi Red Bullin testikuljettajaksi ja ajoi myös kaudella 2021 Saksan DTM-sarjassa.

Kauden aikana vaihtuneet kuljettajat 
 Alfa Romeo Racingin Kimi Räikkösellä todettiin koronatartunta ennen Hollannin osakilpailua ja hänet korvasi Hollannissa ja Italian Monzassa tallin testi- ja varakuljettaja Robert Kubica.

Sääntömuutokset 
 Kautta edeltäneet talvitestit lyhenivät kolmipäiväisiksi.
 Vapaiden harjoitusten pituus lyheni 90 minuutista tunnin mittaisiksi.
 Autojen ajokorkeus muutettiin korkeammaksi, jotta autoja maahan painavan vuorovaikutuksen eli downforcen vaikutus vähenisi ja autojen nopeus hidastuisi.
 Kansainvälinen autoliitto sai laajemmat valtuudet tutkia tallien autot perusteellisemmin, jotta varmistetaan niiden sääntöjenmukaisuus.
 Kilpailijoiden autojen ja niiden osien kopioiminen rajoitettiin tiukemmin, koska kaudella  Racing Pointin todettiin käyttäneen Mercedeksen jarrujärjestelmän osia autoissaan.
 Viime kaudella käytetty kaksoisakseliohjausjärjestelmä () on kielletty.
Kauden aikana ajettiin ensimmäistä kertaa lyhyempiä kilpailuja (sprinttiaika-ajoja), joissa kolme parasta kuljettajaa sai lisäpisteitä ja voittaja sai paalupaikkatilastomerkinnän.

Autojen julkaisupäivät 

 Huom! Järjestys julkaisupäivämäärän mukaan.

Tulokset

Osakilpailut 

 Espanjan Grand Prix’ssä paalupaikan napannut Lewis Hamilton sai samalla uransa sadannen paalupaikan.
 Unkarin Grand Prix’ssä Sebastian Vettel ajoi toiseksi, mutta tulos hylättiin koska autosta ei saatu otettua vaadittua polttoainenäytettä.
 Italian Grand Prix’ssä Valtteri Bottas ajoi voittoon sprinttiaika-ajoissa ja sai kolme MM-pistettä, mutta Bottaksen moottorinvaihdosrangaistuksen vuoksi paalupaikkamerkintä meni Max Verstappenille.
 Venäjän Grand Prix’ssä Lewis Hamilton ajoi uransa sadannen osakilpailuvoiton.
 Abu Dhabin osakilpailussa Max Verstappen varmisti uransa ensimmäisen maailmanmestaruuden.

DHL Fastest Pit Stop Award 
Kaudesta  lähtien DHL on laskenut nopeimmat varikkopysähdykset MM-pisteinä, jolloin kyseisellä järjestelmällä DHL:n Nopein varikkopysähdys -palkinnon () saa eniten pisteitä kerännyt talli. Kauden 2021 palkinto meni Red Bullille, joka keräsi kauden aikana 569 varikkopysähdyspistettä.

Kuljettajat 

• Osakilpailu, jossa ennen varsinaista kilpailua ajettiin sprinttiaika-ajot ja niiden kolme parhaiten sijoittunutta saivat lisäpisteitä 3-2-1. 
‡ Belgian osakilpailussa jaettiin vain puolet MM-pisteistä sateen aiheuttaman kilpailun keskeytyksen vuoksi, eikä kilpailun nopeinta kierrosta noteerattu ollenkaan.

Valmistajat 

• Osakilpailu, jossa ennen varsinaista kilpailua ajettiin sprinttiaika-ajot ja niiden kolme parhaiten sijoittunutta saivat lisäpisteitä 3-2-1. 
‡ Belgian osakilpailussa jaettiin vain puolet MM-pisteistä sateen aiheuttaman kilpailun keskeytyksen vuoksi, eikä kilpailun nopeinta kierrosta noteerattu ollenkaan.

Huomautukset

Lähteet